
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 31 martie 2015      

 P l - x  277/2015        


AVIZ
asupra propunerii legislative pentru modificarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, trimisă cu adresa nr. Pl. x. 277 din 23 martie 2015 şi înregistrată cu nr. 4c-11/469 din 24 martie 2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră Decizională.

Senatul, în calitate de primă Cameră sesizată, a respins propunerea legislativă în şedinţa din 18 martie 2015.
Iniţiativa legislativă are ca obiect de reglementare modificarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, republicată, cu modificările şi completările ulterioare, preconizându-se ca biroul permanent al colegiului judeţean al camerei agricole judeţene să fie format din cel mult 9 membrii, dintre care un preşedinte, maxim 3 vicepreşedinţi un secretar şi maxim 4 membri.
Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 31 martie 2015.

Membrii Comisiei au examinat propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 1355 din 17 decembrie 2014 şi punctul de vedere al Guvernului, transmis cu adresa nr. 287 din 19 februarie 2015, prin care nu susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, se încalcă prevederile art. 31 din Legea nr. 24/2000 privind normele de tehnică legislativă pentru elaborarea actelor normative, republicată, ce cuprinde menţiuni privind impactul socio-economic, cu efecte asupra mediului macroeconomic, de afaceri, social şi asupra mediului înconjurător, inclusiv evaluarea costurilor, beneficiilor şi specialiştii consultaţi.
În raport de obiectul şi conţinutul reglementării, propunerea legislativă face parte din categoria legilor ordinare. 
                VICEPREŞEDINTE,                        
                                 SECRETAR,

              Ciprian – Nicolae NICA              

       Sorin Constantin STRAGEA 

ŞEF SERVICIU,

Ciprian BUCUR

Consilier, Iuliana Fuiorea

